รัฐบาลไทย-ข่าวทำเนียบรัฐบาล-ผลการประชุมเสริมสร้างการมีส่วนร่วมของทุกภาคส่วนตามกลไกประชารัฐ ครั้งที่ 7/2561 ที่ปัตตานี
วันศุกร์ที่ 19 ตุลาคม 2561
ผลการประชุมเสริมสร้างการมีส่วนร่วมของทุกภาคส่วนตามกลไกประชารัฐ ครั้งที่ 7/2561 ที่ปัตตานี
พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ และรัฐมนตรีช่วยว่าการกระทรวงศึกษาธิการ เป็นประธานการประชุมเสริมสร้างการมีส่วนร่วมของทุกภาคส่วนตามกลไกประชารัฐ ครั้งที่ 7/2561
พล.อ.สุรเชษฐ์ ชัยวงศ์หัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ และรัฐมนตรีช่วยว่าการกระทรวงศึกษาธิการ เป็นประธานการประชุมเสริมสร้างการมีส่วนร่วมของทุกภาคส่วนตามกลไกประชารัฐ ครั้งที่7/2561จัดโดยสํานักงาน คปต.ส่วนหน้าเมื่อวันพฤหัสบดีที่18ตุลาคม2561ณ ห้องประชุมสํานักงาน กศน. จังหวัดปัตตานี โดยมีผลการประชุมที่สําคัญสรุปดังนี้
● หน.ผู้แทนพิเศษของรัฐบาล ย้ําการทํางานร่วมกันเพื่อพัฒนา จชต. ด้วยกลไกประชารัฐ
พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาลฯกล่าวว่า ที่ผ่านมาได้รายงานให้คณะรัฐมนตรีรับทราบทุกครั้งเกี่ยวกับความก้าวหน้าการเสริมสร้างการมีส่วนร่วมของแต่ละภาคส่วนตามกลไกประชารัฐในพื้นที่จังหวัดชายแดนภาคใต้ (จชต.) ที่ทุกหน่วยงานได้ร่วมทํางานเชิงบูรณาการเพื่อพัฒนาพื้นที่ จชต. ให้ประชาชนซึ่งเป็นศูนย์กลางมีความสุข และเมื่อมีปัญหาใด ๆ เกิดขึ้น เราก็ร่วมกันคิดหาแนวทางแก้ไขปัญหาร่วมกัน โดยการน้อมนําหลักปรัชญาของเศรษฐกิจพอเพียง หลักการทรงงานและศาสตร์พระราชา ของในหลวงรัชกาลที่9มาเป็นแนวทางปฏิบัติ รวมทั้งขับเคลื่อนการทํางานที่จะต้องสอดคล้องเชื่อมโยงกันระหว่างหน่วยงานต่าง ๆ ในพื้นที่ และที่สําคัญสอดคล้องกับยุทธศาสตร์ชาติ (พ.ศ.2561-2580) ของรัฐบาล
● กองทัพภาค4เร่งแก้ไขปัญหายาเสพติดในพื้นที่ จชต.
พล.อ.พรศักดิ์ พูลสวัสดิ์ แม่ทัพภาค4กล่าวว่า กองทัพภาคที่4ได้ร่วมกับทุกภาคส่วนเร่งแก้ไขปัญหาที่สําคัญเร่งด่วน โดยเฉพาะอย่างยิ่งปัญหายาเสพติดในพื้นที่3จชต. โดยเริ่มต้นสแกนอย่างละเอียดทุกหน่วยงาน แม้แต่ในกองทัพภาค4เอง อีกทั้งผู้นําศาสนาก็มีส่วนร่วมที่สําคัญต่อการแก้ไขปัญหานี้ โดยใช้ศูนย์ปฏิบัติการอําเภอ ทั้งนี้ เพื่อลดปัญหาดังกล่าว อันจะนําไปสู่ความสงบเรียบร้อยของบ้านเมือง และเกิดความสันติสุขในพื้นที่ จชต. อย่างยั่งยืนต่อไป
● ศปบ.จชต.รายงานความก้าวหน้าการจัดการศึกษาแบบบูรณาการใน จชต.
นายศักดิ์จิต มาศจิตต์ รองผู้อํานวยการศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.)ได้นําเสนอความก้าวหน้าการทํางานของ ศปบ.จชต. หรือกระทรวงศึกษาธิการ (ส่วนหน้า) ซึ่งก่อตั้งเมื่อปี2547สังกัดสํานักงานปลัดกระทรวงศึกษาธิการ ขึ้นที่ จ.ยะลา และต่อมาได้ย้ายที่ทําการมา จ.ปัตตานี โดยมุ่งเน้นขับเคลื่อนนโยบายด้านการศึกษาตามวิสัยทัศน์ "ประชาชนในจังหวัดชายแดนภาคใต้ ได้รับการศึกษาและเรียนรู้ตลอดชีวิตอย่างมีคุณภาพ ดํารงชีวิตอย่างเป็นสุขในสังคมพหุวัฒนธรรม สอดคล้องกับหลักปรัชญาเศรษฐกิจพอเพียง และการเปลี่ยนแปลงของโลกในศตวรรษที่ 21"
โดยดําเนินงานแบบบูรณาการตาม 6 ยุทธศาสตร์ในการดําเนินงานขับเคลื่อนคือ1) ยุทธศาสตร์ชาติด้านความมั่นคง2) ยุทธศาสตร์ชาติด้านการสร้างความสามารถในการแข่งขัน3) ยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์4) ยุทธศาสตร์ชาติด้านการสร้างโอกาสและความเสมอภาคทางสังคม5) ยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม6) ยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ
มีโครงการสําคัญเพื่อพัฒนาการศึกษาและสถานศึกษาของรัฐและเอกชนหลายรูปแบบตามอัตลักษณ์และสภาพแวดล้อม ทั้ง5,085แห่ง ครู59,625คน นักเรียนนักศึกษากว่า1ล้านคนใน จชต.เช่น กําหนดให้ปี2561เป็นปีแห่งการพัฒนาคุณภาพการศึกษาที่มุ่งเน้นให้เกิดผลสัมฤทธิ์เป็นรูปธรรม, การจัดสรรทุนการศึกษา1หมื่นกว่าทุน/ปี, จัดบัญชีผู้รับสวัสดิการของรัฐรายได้ไม่เกิน3หมื่นบาทต่อปี, จัดโครงการโรงเรียนและอาชีวศึกษาประชารัฐ, แก้ไขปัญหาประชากรวัยเรียนนอกระบบการศึกษา ร่วมรณรงค์เชิญชวนให้มาเรียนหนังสือ, พัฒนาหลักสูตรอิสลามศึกษาใช้ในศูนย์การศึกษาอิสลามประจํามัสยิด (ตาดีกา) หลักสูตรแกนกลางสําหรับสถาบันศึกษาปอเนาะ, ส่งเสริมพัฒนาการใช้ภาษาไทย, การผลิตและพัฒนาคนให้มีสมรรถนะตามความต้องการของตลาดงานเพื่อรองรับนโยบายประเทศไทย4.0,โครงการพัฒนาเมืองต้นแบบสามเหลี่ยมมั่นคง มั่งคั่ง ยั่งยืน, การจัดการศึกษาเพื่อเสริมสร้างความมั่นคง ผ่านโครงการกิจกรรมที่หลากหลาย เพื่อให้เกิดความก้าวหน้า ก่อให้เกิดความยั่งยืน และสร้างความมั่นคงให้เกิดขึ้นในพื้นที่ต่อไป
● ผู้แทน สธ.เขต12รายงานสถานการณ์โรคหัด
ผู้ตรวจราชการกระทรวงสาธารณสุข ในฐานะผู้แทนสํานักงานเขตสุขภาพที่12ได้รายงานให้ที่ประชุมรับทราบสถานการณ์การป้องกันแก้ไขปัญหา "โรคหัด" ซึ่งมีการระบาดอย่างมากในช่วงปีนี้ พบผู้ป่วยซึ่งส่วนใหญ่เป็นเด็กอายุต่ํากว่า5ขวบจํานวนกว่า600ราย เสียชีวิตไปแล้ว6ราย โดย จ.ยะลา มีอัตราส่วนผู้ป่วยสูงสุดคือ55คนต่อประชากร1แสนคน จึงวางเป้าหมายเร่งดําเนินการฉีดวัคซีนเข็มแรกMMR1รวมทั้งMMR2ให้ครอบคลุมอย่างน้อยร้อยละ95ภายในปีนี้ จึงจะควบคุมการระบาดของโรคหัดได้ผล โดยอาสาสมัครสาธารณสุข (อสม.) เป็นผู้ให้ความรู้การดูแลเด็ก
นายชลํา อรรถธรรม เลขาธิการ กช.กล่าวเพิ่มเติมในส่วนของสถานศึกษาใน จชต. ซึ่งส่วนใหญ่เป็นสถานศึกษาเอกชนว่า สช.กําลังเร่งดําเนินงานร่วมกันอย่างใกล้ชิด โดยตั้งวอร์รูมในพื้นที่ระดับอําเภอ ให้ฉีดวัคซีนแก่เด็ก0-5ปี
● ผู้แทน คปต.กลุ่มภารกิจงานต่าง ๆรายงานความคืบหน้า
พล.อ.ปราการ ชลยุทธ ผู้แทนพิเศษของรัฐบาล กลุ่มภารกิจงานที่1ได้รายงานให้ที่ประชุมรับทราบ การขับเคลื่อนด้านความมั่นคง งานรักษาความปลอดภัยในชีวิตและทรัพย์สิน ที่ร่วมแก้ไขปัญหายาเสพติด เน้นการมีส่วนร่วมของภาคประชารัฐ
พล.อ.มณี จันทร์ทิพย์ผู้แทนพิเศษของรัฐบาล กลุ่มภารกิจงานที่3ได้รายงานให้ที่ประชุมรับทราบ งานสร้างความเข้าใจทั้งในและต่างประเทศและสิทธิมนุษยชน ที่เน้นการทํางานการสร้างความเข้าใจ การยกระดับความเข้มแข็ง ความปลอดภัย การแก้ปัญหายาเสพติด การพบปะพูดคุยกับผู้นําศาสนา ผู้บริหารสถาบันศึกษาปอเนาะ ตาดีกา เพื่อหารือแนวทางพัฒนาร่วมกัน โดยมีคณะทํางานและแผนสร้างการรับรู้ให้ครอบคลุมภารกิจงานทั้ง7กลุ่มงาน ที่ตรงกับความต้องการของประชาชน ขับเคลื่อนบูรณาการอย่างต่อเนื่อง สร้างความเข้าใจสถานการณ์ต่างๆ ทั้งภายในและต่างประเทศ รวมทั้งIGOsและองค์กรพัฒนาเอกชนNGOsรวมทั้งแนวทางสนับสนุนนักศึกษามุสลิมที่เดินทางไปศึกษาต่อต่างประเทศ และสร้างองค์ความรู้แก่เจ้าหน้าที่ของรัฐและประชาชนในด้านสิทธิมนุษยชน
นายภาณุ อุทัยรัตน์ผู้แทนพิเศษของรัฐบาลกลุ่มภารกิจงานที่5ได้รายงานให้ที่ประชุมรับทราบโครงการที่สําคัญที่ดําเนินการงานพัฒนาตามศักยภาพของพื้นที่และคุณภาพชีวิตของประชาชน เช่น โครงการจัดการโรคเหี่ยวของกล้วยอย่างยั่งยืน เพื่อไม่ให้กล้วยยืนต้นตาย แก้ปัญหาที่ดินและพัฒนาชุมชนอุทยานแห่งชาติบูโด-สุไหงปาดี ที่ครอบคลุม3จังหวัด9อําเภอ25ตําบล89หมู่บ้านใน จ.นราธิวาส ปัตตานี และยะลา ซึ่งเกิดปัญหาทับซ้อนกับที่ดินทํากินของประชาชน20,926ราย เนื้อที่1แสนกว่าไร่
พล.อ.จําลอง คุณสงค์ผู้แทนพิเศษของรัฐบาลกลุ่มภารกิจงานที่6ได้รายงานให้ที่ประชุมรับทราบงานเพิ่มประสิทธิภาพภาครัฐและการขับเคลื่อนนโยบายการแก้ไขปัญหา จชต. เพื่อให้ชุมชนเกิดความเข้มแข็ง มีการดําเนินงานที่สําคัญคือการสร้างสนามกีฬา โดยใช้เม็ดยางพาราเคลือบด้วยวัสดุสังเคราะห์ทําพื้นสนาม เพื่อส่งเสริมการปลูกยางพาราของประชาชนใน จชต.
● ความคิดเห็นหลากหลายของผู้เข้าร่วมประชุม
นายกสมาคมสถาบันศึกษาปอเนาะกล่าวชมเชยการทํางานของผู้นําของรัฐบาลส่วนหน้าว่า เมื่อผู้นํามีจิตใจดี เป็นตัวอย่างที่ดี ย่อมจะเป็นตัวอย่างให้ประชาชนมีจิตใจดีตามไปด้วย พร้อมทั้งชื่นชมแม่ทัพภาค4และหลายหน่วยงานที่ได้ร่วมกันทํางานได้ดีในหลายเรื่อง เช่น สุขภาวะอนามัยของประชาชน
อดีตผู้ฝึกสอนกีฬากล่าวถึงการส่งเสริมกีฬาใน จชต.ที่ผ่านมาว่ามีความเข้มแข็ง แต่ต้องการให้รัฐสร้างบรรยากาศจัดการแข่งขันวอลเล่ย์บอลชายหาดในพื้นที่ จชต.อีก หลังจากที่ จ.ยะลา มีนักกีฬาชั้นนําในประเภทนี้จํานวนมากและเคยจัดการแข่งขันระดับประเทศและนานาชาติมาก่อน ซึ่งประเด็นนี้พล.อ.สุรเชษฐ์ ชัยวงศ์เห็นว่า มีความเห็นที่สอดคล้องกันในการส่งเสริมและนํากีฬาเข้าสู่ระบบการศึกษา รวมทั้งการป้องกันภัยที่อาจเกิดขึ้นกับเด็ก และในปลายปีนี้จะมีการจัดการแข่งขันMOE Cupครั้งที่2ชิงถ้วยนายกรัฐมนตรีใน2ประเภทกีฬา คือ ฟุตบอลและวอลเล่ย์บอล หลังจากครั้งแรกประสบความสําเร็จเป็นอย่างมาก โดยมีทีมฟุตบอลชายส่งทีมเข้าร่วมแข่งขันกว่า200ทีม
ตัวแทนกํานันผู้ใหญ่บ้านใน จชต.กล่าวว่า ชื่นชมผู้แทนพิเศษของรัฐบาลที่ทํางานเกิดประสิทธิภาพ เกิดผลตอบรับจากประชาชน มีผลงานเป็นที่ประจักษ์ในช่วงปีที่ผ่านมา รวมทั้งนโยบายการปราบปรามปัญหายาเสพติดในพื้นที่ โดยขอให้เข้มในพื้นที่จุดตรวจและด่านบริเวณอําเภอตะเข็บชายแดนอย่างละเอียด
ประธานหอการค้าจังหวัดปัตตานีกล่าวขอบคุณ คปต.ที่ให้ความสําคัญจัดการประชุมครั้งนี้ในจังหวัดปัตตานี และขอให้ติดตามการขยายสนามบินบ่อทอง จ.ปัตตานี และช่วยเหลือด้านการประมงในจังหวัด เช่น ชดเชยค่าแรงงานชาวประมง รับคนงานที่มีฝีมือเข้ามาทํางาน
ตัวแทนวิทยากรในสถานศึกษาของรัฐกล่าวว่า เป็นความก้าวหน้าของรัฐบาลในการส่งเสริมพัฒนาหลักสูตรอิสลามศึกษาในพื้นที่ อย่างไรก็ตาม ต้องการให้ช่วยอนุเคราะห์เกี่ยวกับสัญญาจ้างของวิทยากรอิสลามศึกษา ไม่จํากัดสิทธิ์ในการไปศึกษาต่อในหลักสูตรครู ขอความอนุเคราะห์ให้ลูกจ้างชั่วคราวได้มีคุณภาพชีวิตที่ดีขึ้น เช่น มีโอกาสเป็นพนักงานราชการ
นายกสมาคม อบต.ในจังหวัดปัตตานีกล่าวให้ที่ประชุมรับทราบถึงการจัดตั้งสมาคม อบต.ว่า เพื่อเป็นตัวเชื่อมสร้างสัมพันธ์ที่ดีระหว่างท้องถิ่นกับท้องที่ และฝากเรื่องการให้ความสําคัญกับการขาดแคลนแรงงานประมง และการให้ความรู้แก่เด็กในเรื่องประมง เพราะเป็นอาชีพที่สําคัญในพื้นที่
● ขอให้เร่งสร้างการรับรู้ และการใช้สื่ออย่างสร้างสรรค์
พล.อ.สุรเชษฐ์ ชัยวงศ์กล่าวด้วยว่า ขอบคุณทุกความเห็นจากการประชุม ซึ่งหน่วยงานที่เกี่ยวข้องจะติดตามดําเนินการต่อไป และจะนําเสนอความก้าวหน้าให้ที่ประชุมรับทราบในการประชุมครั้งต่อไป อย่างไรก็ตาม เรื่องใดที่เร่งดําเนินการได้เพื่อส่งเสริมให้เกิดการพัฒนาหรือแก้ปัญหา ขอให้เร่งดําเนินการโดยมองความสุขของประชาชนเป็นศูนย์กลาง และขอให้ทุกหน่วยงานให้ความสําคัญต่อการสร้างการรับรู้ความเข้าใจ โดยเฉพาะSocial Mediaที่เป็นช่องทางการรับรู้ข้อมูลข่าวสารด้วยความรวดเร็ว ขณะเดียวกันควรรณรงค์ในเรื่องการรับรู้ การรู้เท่าทันสื่อ การใช้สื่ออย่างสร้างสรรค์ ให้ระมัดระวังการแชร์ข้อมูลข่าวสารที่เป็นเท็จหรือบิดเบือนจากข้อเท็จจริง และฝากให้ทุกหน่วยงานเน้นการทํางานบูรณาการร่วมกันให้เกิดความเข้มแข็งในมิติการพัฒนาด้านต่าง ๆ ให้เกิดขึ้นในพื้นที่ จชต. อันจะส่งผลให้พื้นที่เกิดความสงบสันติสุข ประเทศชาติมีความมั่นคง มั่งคั่ง และยั่งยืน
ภายหลังประชุมพล.อ.สุรเชษฐ์ ชัยวงศ์ และผู้เข้าร่วมประชุม ได้เยี่ยมชมนิทรรศการความก้าวหน้าการจัดการศึกษาของสํานักงาน กศน. ในพื้นที่ จชต. เช่น ฐานการเรียนรู้ตามหลักปรัชญาของเศรษฐกิจพอเพียง ศาสตร์พระราชา และหลักการทรงงาน และสํานักงานคณะกรรมการการอาชีวศึกษา (สอศ.) ที่ได้นําความรู้การส่งเสริมอาชีพ และสิ่งประดิษฐ์นวัตกรรมอาชีวศึกษา มาจัดแสดงภายในบริเวณสํานักงาน กศน.จังหวัดปัตตานี ซึ่งถือเป็นความภาคภูมิใจร่วมกันของหน่วยงานและสถานศึกษา
อนึ่ง ในการประชุมครั้งนี้ มีผู้เกี่ยวข้องทุกหน่วยงาน/กระทรวงในพื้นที่5จังหวัดชายแดนภาคใต้เข้าร่วมประชุมจํานวนมาก อาทิ พล.ต.ต.ธัมมศักดิ์ วาสะศิริ ที่ปรึกษาหัวหน้าผู้แทนพิเศษของรัฐบาล, นายวีรนันทน์ เพ็งจันทร์ ผู้ว่าราชการจังหวัดปัตตานี, พล.อ.พรศักดิ์ พูลสวัสดิ์ ผอ.รมน.ภาค4, พล.ต.พงษ์ศักดิ์ มาอินทร์ หัวหน้าสํานักงาน คปต.ส่วนหน้า, ผู้แทน ศอ.บต., นายศรีชัย พรประชาธรรม เลขาธิการสํานักงาน กศน., นายชลํา อรรถธรรม เลขาธิการคณะกรรมการส่งเสริมการศึกษาเอกชน, นายสุทิน แก้วพนา ผู้ช่วยปลัดกระทรวงศึกษาธิการ, นายสนิท แย้มเกษร ผู้ช่วยเลขาธิการคณะกรรมการการศึกษาขั้นพื้นฐาน, นายเรวัฒน์ เพ็ชรสงฆ์ รักษาการในตําแหน่งผู้อํานวยการศูนย์ประสานงานและบริหารการศึกษาในจังหวัดชายแดนภาคใต้ รวมทั้งผู้นําศาสนา ผู้แทนองค์กรปกครองส่วนท้องถิ่น ผู้แทนองค์กรภาคประชาสังคม ประธานชมรมครูผู้ปกครองโครงการสานฝันฯ เป็นต้น
Written byบัลลังก์ โรหิตเสถียร
Photo Creditปกรณ์ เรืองยิ่ง, ศปบ.จชต.
Rewriterบัลลังก์ โรหิตเสถียร
Editorบัลลังก์ โรหิตเสถียร